News Update: เงินเฟ้อสิงคโปร์พุ่งต่อเนื่อง สู่ระดับสูงสุดรอบเกือบ 14 ปี รัฐบาลแจกเงินเยียวยาประชาชน - FINNOMENA
เงินเฟ้อสิงคโปร์พุ่งต่อเนื่อง 7 เดือนติด สู่ระดับสูงสุดในรอบเกือบ 14 ปี กดดันแบงก์ชาติสิงคโปร์ใช้นโยบายการเงินเข้มงวดต่อเนื่องที่ใช้มาตั้งแต่ ต.ค. ปีที่แล้ว
25 ต.ค. 2565

เงินเฟ้อสิงคโปร์พุ่งต่อเนื่อง 7 เดือนติด สู่ระดับสูงสุดในรอบเกือบ 14 ปี กดดันแบงก์ชาติสิงคโปร์ใช้นโยบายการเงินเข้มงวดต่อเนื่องที่ใช้มาตั้งแต่ ต.ค. ปีที่แล้ว
สิงคโปร์รายงานตัวเลขเงินเฟ้อพื้นฐาน ซึ่งไม่รวมค่าที่พักและค่าขนส่งทางถนนส่วนบุคคล เพิ่มขึ้น 5.3% จากปีที่แล้ว ซึ่งเป็นอัตราเร็วที่สุดนับตั้งแต่เดือน พ.ย. 2008 โดยใกล้เคียงกับที่ตลาดคาด และเพิ่มขึ้นจากระดับ 5.1% ในเดือน ส.ค.
ขณะที่อัตราเงินเฟ้อทั่วไปเพิ่มขึ้น 7.5% ใกล้เคียงกับเดือน ส.ค. และเป็นไปตามที่ตลาดคาดการณ์
สำนักงานสถิติแห่งชาติสิงคโปร์รายงานว่า ค่าใช้จ่ายในชีวิตประจำวันในเดือน ก.ย. อย่างเช่น การทานอาหารนอกบ้าน แป้ง เนื้อสัตว์ปีกแช่เย็น และเสื้อฟ้าเด็ก เพิ่มขึ้นสู่ระดับสูงสุดเมื่อเทียบกับปีที่แล้ว
เงินเฟ้อสิงคโปร์ยังคงพุ่งเข้าใกล้ระดับสูงสุด สะท้อนถึงแรงกดดันด้านราคาและแนวโน้มเศรษฐกิจโลกที่มืดมน ขณะที่อีก 2 ประเทศเศรษฐกิจใหญ่ในกลุ่มอาเซียนอย่างไทยและมาเลเซีย เงินเฟ้อทั่วไปเริ่มชะลอตัวลง
ก่อนหน้านี้ แบงก์ชาติสิงคโปร์คาดการณ์ว่า ในปี 2022 นี้ เงินเฟ้อพื้นฐานจะอยู่ที่ 4% และเงินเฟ้อทั่วไปจะอยู่ที่ 6%
ในวันนี้ (25 ต.ค.) แบงก์ชาติสิงคโปร์ เน้นย้ำว่า ธนาคารกลางคาดการณ์ว่าเงินเฟ้อพื้นฐานจะปรับขึ้นต่อเนื่องก่อนจะชะลอตัวลงในช่วงครึ่งหลังของปีหน้า จากการผ่อนคลายด้านราคาทั่วโลก และปัญหาภาวะแรงงานตึงตัวของประเทศ
ค่าครองชีพที่แพงขึ้นของประชาชนทำให้รัฐบาลต้องออกมาตรการช่วยเหลือทางการเงิน โดยกระทรวงการคลังได้ประกาศงบมูลค่า 1,500 ล้านดอลลาร์สิงคโปร์ เพื่อช่วยเหลือครอบครัวรายได้ปานกลางไปถึงต่ำ ด้วยการแจกเงินสด บัตรกำนัล และเงินอุดหนุนการขนส่ง
อ้างอิง: https://www.bloomberg.com/news/articles/2022-10-25/singapore-core-inflation-quickens-for-seventh-month-in-september?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
สิงคโปร์
เงินเฟ้อ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA